Public procurement notice: Contract Award Notice
Published: 2021-12-01
Buyer: ΙΕΡΑ ΑΡΧΙΕΠΙΣΚΟΠΗ ΑΘΗΝΩΝ
Country: GR
Contract type: Services
Procedure: Open procedure
CPV classification: 38221000 | 48610000: Database systems | 72000000 | 72312000: Data entry services | 72512000: Document management services
Estimated value: 1782000 EUR
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Διοικητική και γεωχωρική τεκμηρίωση Εκκλησιαστικών Ακινήτων που τηρούνται στο Υποσύστημα Διαχείρισης Εκκλησιαστικής Ακίνητης Περιουσίας της Ι.Α.Α.
Αντικείμενο της σύμβασης είναι η πληρέστερη γεωχωρική και διοικητική τεκμηρίωση των εκκλησιαστικών ακινήτων που τηρούνται στο Υποσύστημα Διαχείρισης Ακίνητης Περιουσίας (Δ.Ε.Α.Π.) της Ι.Α.Α. και η εισαγωγή των στοιχείων τεκμηρίωσης στη βάση δεδομένων, ώστε να καταστεί εφικτή η βέλτιστη διαχείρισή τους προς όφελος των πολιτών/ή και επιχειρήσεων ή και Δημόσιας Διοίκησης που διενεργούν συναλλαγές σχετικές με αυτά, και κατ' επέκταση η βέλτιστη εκμετάλλευσή τους προς όφελος των Κοινωνικών και Προνοιακών Δράσεων της Εκκλησίας της Ελλάδος με αποδέκτες πολίτες ευπαθών κυρίως ομάδων. Στο πλαίσιο αυτό θα υλοποιηθούν δράσεις για την πλήρη αποδελτίωση και καταχώρηση πεδίων μεταδεδομένων για περίπου 605.000 εγγράφων, σάρωση, πλήρης αποδελτίωση και καταχώρηση πεδίων μεταδεδομένων για περίπου 110.500 έγγραφα, και διανυσματοποίηση περίπου 500 σαρωμένων Σχεδίων και εισαγωγή στη βάση δεδομένων, καθώς και διενέργεια 100 περίπου επιτόπιων μετρήσεων σε περιορισμένο πλήθος ειδικών περιπτώσεων.
Αντικείμενο της σύμβασης είναι η πληρέστερη γεωχωρική και διοικητική τεκμηρίωση των εκκλησιαστικών ακινήτων που τηρούνται στο Υποσύστημα Διαχείρισης Ακίνητης Περιουσίας (Δ.Ε.Α.Π.) της Ιεράς
Αρχιεπισκοπής Αθηνών (Ι.Α.Α.) και η εισαγωγή των στοιχείων τεκμηρίωσης στη βάση δεδομένων, ώστε να καταστεί εφικτή η βέλτιστη διαχείρισή τους, και κατ’ επέκταση η βέλτιστη εκμετάλλευσή τους προς όφελος
των Κοινωνικών και Προνοιακών Δράσεων της Εκκλησίας της Ελλάδος. Ειδικότερα, στο πλαίσιο της προηγούμενης Προγραμματικής Περιόδου 2007-2013, η Ιερά Αρχιεπισκοπή Αθηνών υλοποίησε την Πράξη «Εφαρμογή Ηλεκτρονικής Διακυβέρνησης σε κύριους τομείς Εκκλησιαστικής Διοίκησης» (MIS 372942), τμήμα της οποίας εντάχθηκε στο ΕΣΠΑ 2014-2020 και συγκεκριμένα στο Επιχειρησιακό Πρόγραμμα Μεταρρύθμισης Δημοσίου Τομέα μέσω της Πράξης «Εφαρμογή Ηλεκτρονικής Διακυβέρνησης σε κύριους τομείς εκκλησιαστικής διοίκησης – Β΄ Φάση» (MIS 5003934). Στόχος της εν λόγω Πράξης ήταν η βελτιστοποίηση των εσωτερικών διαδικασιών της Ιεράς Αρχιεπισκοπής Αθηνών και αξιοποίηση Τεχνολογιών Πληροφορικής και Επικοινωνιών προκειμένου να αναβαθμιστεί η εσωτερική της λειτουργία και συνεπακόλουθα οι παρεχόμενες υπηρεσίες προς το κοινωνικό σύνολο. Ένα εκ των βασικών αντικειμένων της ανωτέρω αναφερόμενης Πράξης αποτέλεσε η υλοποίηση Εφαρμογής – Υποσυστήματος Διαχείρισης Εκκλησιαστικής Ακίνητης Περιουσίας (Δ.Ε.Α.Π.), όπου δημιουργήθηκαν περί τις 13.300 εγγραφές ακινήτων, όπως αυτές προέκυψαν από την επεξεργασία των εγγράφων που ψηφιοποιήθηκαν. Το εν λόγω Υποσύστημα φιλοξενείται στο Data Center της Ιεράς Αρχιεπισκοπής Αθηνών, ενώ πλην της Ιεράς Αρχιεπισκοπής Αθηνών βασικός χρήστης του εν λόγω Υποσυστήματος αποτελεί η Εκκλησιαστική Οικονομική Υπηρεσία της Εκκλησίας της Ελλάδος (Ε.Κ.Υ.Ο.), η οποία έχει την ευθύνη διαχείρισης και αξιοποίησης ενός σημαντικού μέρους της εκκλησιαστικής ακίνητης περιουσίας. Στην κατεύθυνση αυτή και σε συνέχεια της εν λόγω Πράξης μέσω της παρούσης σύμβασης προγραμματίζεται η πληρέστερη γεωχωρική και διοικητική τεκμηρίωση περίπου 11.300 εγγραφών εκκλησιαστικών ακινήτων, για τα οποία έχουν εισαχθεί στη βάση μόνο τα βασικά τους στοιχεία, μέσω των ακόλουθων τριών (3) βασικών δράσεων: α. Πλήρης αποδελτίωση και καταχώρηση πεδίων μεταδεδομένων για περίπου 605.000 έγγραφα (περίπου 1.452.000 σελίδες), τα οποία έχουν σαρωθεί και εισαχθεί στη βάση στο πλαίσιο προηγούμενων συγχρηματοδοτούμενων δράσεων, χωρίς ωστόσο να έχουν υποστεί περαιτέρω τεκμηρίωση.β. Σάρωση, πλήρης αποδελτίωση και καταχώρηση πεδίων μεταδεδομένων για περίπου 110.500 έγγραφα (περίπου 265.000 σελίδες), τα οποία αποτελούν μέρος του φυσικού αρχείου των ακινήτων της Εκκλησιαστικής Οικονομικής Υπηρεσίας της Εκκλησίας της Ελλάδος (Ε.Κ.Υ.Ο) και τα οποία δεν έχουν ψηφιοποιηθεί στο πλαίσιο προηγούμενων συγχρηματοδοτούμενων δράσεων. γ. Διανυσματοποίηση περίπου 500 σαρωμένων σχεδίων και εισαγωγή στη βάση δεδομένων, καθώς
και διενέργεια 100 περίπου επιτόπιων μετρήσεων σε περιορισμένο πλήθος ειδικών περιπτώσεων εκκλησιαστικών ακινήτων.
Η σύμβαση περιλαμβάνεται στο Υποέργο 1 της Πράξης: «Διοικητική και γεωχωρική τεκμηρίωση Εκκλησιαστικών Ακινήτων που τηρούνται στο Υποσύστημα Διαχείρισης Εκκλησιαστικής Ακίνητης Περιουσίας της Ι.Α.Α.», η οποία έχει ενταχθεί στο Επιχειρησιακό Πρόγραμμα «Μεταρρύθμιση Δημοσίου Τομέα 2014-2020» με την υπ' αρ. πρωτ 367/9-3-2021 απόφαση ένταξης της ΕΥΔΕ ΤΠΕ, με κωδ. MIS 5070755.
Διοικητική και γεωχωρική τεκμηρίωση Εκκλησιαστικών Ακινήτων που τηρούνται στο Υποσύστημα Διαχείρισης Εκκλησιαστικής Ακίνητης Περιουσίας της Ι.Α.Α.
Κάθε ενδιαφερόμενος, ο οποίος έχει ή είχε συμφέρον να του ανατεθεί η συγκεκριμένη σύμβαση και έχει ή είχε υποστεί ή ενδέχεται να υποστεί ζημία από εκτελεστή πράξη ή παράλειψη της αναθέτουσας αρχής κατά παράβαση της νομοθεσίας της Ευρωπαϊκής Ένωσης ή της εσωτερικής νομοθεσίας, δικαιούται να ασκήσει προδικαστική προσφυγή ενώπιον της ΑΕΠΠ κατά της σχετικής πράξης ή παράλειψης της αναθέτουσας αρχής, προσδιορίζοντας ειδικώς τις νομικές και πραγματικές αιτιάσεις που δικαιολογούν το αίτημά του. Σε περίπτωση προσφυγής κατά πράξης της αναθέτουσας αρχής η προθεσμία για την άσκηση της προδικαστικής προσφυγής είναι: (α) 10 ημέρες από την κοινοποίηση της προσβαλλόμενης πράξης στον ενδιαφερόμενο οικονομικό φορέα αν η πράξη κοινοποιήθηκε με ηλεκτρονικά μέσα ή τηλεομοιοτυπία ή (β) 15 ημέρες από την κοινοποίηση της προσβαλλόμενης πράξης σε αυτόν αν χρησιμοποιήθηκαν άλλα μέσα επικοινωνίας, άλλως γ) 10 ημέρες από την πλήρη, πραγματική ή τεκμαιρόμενη, γνώση της πράξης που βλάπτει τα συμφέροντα του ενδιαφερόμενου οικονομικού φορέα.
Ειδικά για την άσκηση προσφυγής κατά προκήρυξης, η πλήρης γνώση αυτής τεκμαίρεται μετά την πάροδο 15 ημερών από τη δημοσίευση στο ΚΗΜΔΗΣ. Σε περίπτωση παράλειψης, η προθεσμία για την άσκηση της προδικαστικής προσφυγής είναι 15 ημέρες από την επομένη της συντέλεσης της προσβαλλόμενης παράλειψης.
Η προδικαστική προσφυγή κατατίθεται ηλεκτρονικά, μέσω της λειτουργικότητας «Επικοινωνία» του ΕΣΗΔΗΣ στον ηλεκτρονικό τόπο του διαγωνισμού, επιλέγοντας κατά περίπτωση την ένδειξη «Προδικαστική Προσφυγή» και επισυνάπτοντας το σχετικό έγγραφο σε μορφή ηλεκτρονικού αρχείου PDF, το οποίο φέρει εγκεκριμένη προηγμένη ηλεκτρονική υπογραφή ή προηγμένη ηλεκτρονική υπογραφή με χρήση εγκεκριμένων πιστοποιητικών.
Για το παραδεκτό της άσκησης της προδικαστικής προσφυγής κατατίθεται παράβολο από τον προσφεύγοντα υπέρ του Δημοσίου, κατά τα ειδικά οριζόμενα στο άρθρο 363 του ν. 4412/2016 στο άρθρο 19 παρ. 1.1 και στο άρθρο 7 της με αριθμ. 56902/215 Υ.Α.
Το παράβολο επιστρέφεται στον προσφεύγοντα, σε περίπτωση ολικής ή μερικής αποδοχής της προσφυγής του ή σε περίπτωση που, πριν την έκδοση της απόφασης της ΑΕΠΠ επί της προσφυγής, η αναθέτουσα αρχή ανακαλεί την προσβαλλόμενη πράξη ή προβαίνει στην οφειλόμενη ενέργεια.
Η προθεσμία για την άσκηση της προδικαστικής προσφυγής και η άσκησή της κωλύουν τη σύναψη της σύμβασης επί ποινή ακυρότητας, η οποία διαπιστώνεται με απόφαση της ΑΕΠΠ μετά από άσκηση προσφυγής, σύμφωνα με το άρθρο 368 του ν. 4412/2016. Κατ’ εξαίρεση, δεν κωλύεται η σύναψη της σύμβασης εάν υποβλήθηκε μόνο μία (1) προσφορά και δεν υπάρχουν ενδιαφερόμενοι υποψήφιοι. Κατά τα λοιπά, η άσκηση της προδικαστικής προσφυγής δεν κωλύει την πρόοδο της διαγωνιστικής διαδικασίας, εκτός αν ζητηθούν προσωρινά μέτρα προστασίας κατά το άρθρο 366 του ν.4412/2016.


Winner: MaP Ε.Π.Ε.
Award value: 1782000
Number of bids: 4